b'\n_START_ARTICLE_\nArminas Lydeka\n_START_SECTION_\nBiografija\n_START_PARAGRAPH_\n1975\xe2\x80\x931980\xc2\xa0m. mok\xc4\x97si Naujosios Akmen\xc4\x97s 2-ojoje vidurin\xc4\x97je mokykloje, 1986\xc2\xa0m. aukso medaliu baig\xc4\x97 Mol\xc4\x97t\xc5\xb3 2-\xc4\x85j\xc4\x85 vidurin\xc4\x99 mokykl\xc4\x85. 1992\xe2\x80\x931994\xc2\xa0m. dirbo LR ambasados Rusijos Federacijoje I-uoju sekretoriumi-konsulu. 1993\xc2\xa0m. deryb\xc5\xb3 konsuliniais klausimais tarp Lietuvos ir Rusijos delegacijos narys. 1993\xc2\xa0m. su pagyrimu baig\xc4\x97 Maskvos valstybinio M. Lomonosovo universiteto Socialini\xc5\xb3 moksl\xc5\xb3 fakultet\xc4\x85 ir \xc4\xafgijo tarptautini\xc5\xb3 santyki\xc5\xb3 politologo specialyb\xc4\x99. 1994\xc2\xa0m. \xc5\xa1io universiteto Tarptautini\xc5\xb3 santyki\xc5\xb3 katedroje \xc4\xafgijo magistro laipsn\xc4\xaf. 1994\xc2\xa0m. sta\xc5\xbeavo Orhuso universitete (Danija), 1995\xc2\xa0m. Londono universitete (JK), 1997\xc2\xa0m. Amsterdamo universitete (Nyderlandai)._NEWLINE_1994\xe2\x80\x931995\xc2\xa0m. Lietuvos pramoninink\xc5\xb3 konfederacijos tarptautini\xc5\xb3 ry\xc5\xa1i\xc5\xb3 direktorius. UAB \xe2\x80\x9eAlternatas\xe2\x80\x9c direktoriaus pavaduotojas. 1994\xe2\x80\x932003\xc2\xa0m. Vilniaus universiteto Tarptautinio verslo mokyklos, Tarptautini\xc5\xb3 santyki\xc5\xb3 ir politikos moksl\xc5\xb3 instituto, Komunikacijos fakulteto d\xc4\x97stytojas. Skait\xc4\x97 paskaitas apie tarnybin\xc4\xaf etiket\xc4\x85, diplomatin\xc4\xaf protokol\xc4\x85, u\xc5\xbesienio politik\xc4\x85, diplomatijos organizavim\xc4\x85. 1994\xe2\x80\x932004\xc2\xa0m. Vie\xc5\xa1ojo administravimo instituto, Finans\xc5\xb3 ministerijos mokymo centro, Kult\xc5\xabros darbuotoj\xc5\xb3 tobulinimosi centro, Vadybos sprendim\xc5\xb3 centro d\xc4\x97stytojas konsultantas. 2013\xe2\x80\x932014\xc2\xa0m. Seimo kontrolieri\xc5\xb3 \xc4\xafstaigos \xc5\xbdmogaus teisi\xc5\xb3 biuro vadovas, nuo 2017 m. \xe2\x80\x93 \xc5\xa1ios \xc4\xafstaigos \xc5\xbdmogaus teisi\xc5\xb3 vyriausiasis konsultantas._NEWLINE_Nuo 1994\xc2\xa0m. diplomatinio protokolo ir tarnybinio etiketo ekspertas konsultantas, Lietuvos politolog\xc5\xb3 asociacijos narys. \xc5\xbdmona Brigita Olga, dukt\xc4\x97 Armint\xc4\x97 (g. 1998).\n_START_SECTION_\nPolitin\xc4\x97 veikla\n_START_PARAGRAPH_\n2000\xe2\x80\x932012\xc2\xa0m. ir 2014\xe2\x80\x932016\xc2\xa0m. Seimo narys. 2001\xe2\x80\x932003\xc2\xa0m. ir 2006\xe2\x80\x932012\xc2\xa0m. \xc5\xbdmogaus teisi\xc5\xb3 komiteto pirmininko pavaduotojas. 2003\xe2\x80\x932004\xc2\xa0m. Seimo steb\xc4\x97toj\xc5\xb3 delegacijos Europos Parlamente pirmininko pavaduotojas.  2004\xc2\xa0m. gegu\xc5\xbe\xc4\x97s-bir\xc5\xbeelio m\xc4\x97n. Europos Parlamento narys (paskirtas Seimo). _NEWLINE_Nuo 1998\xc2\xa0m. Lietuvos liberal\xc5\xb3 s\xc4\x85jungos narys, 1998\xe2\x80\x931999\xc2\xa0m. \xc5\xa1ios s\xc4\x85jungos Valdybos narys. 2003\xe2\x80\x932010\xc2\xa0m. Liberal\xc5\xb3 ir centro s\xc4\x85jungos, nuo 2010\xc2\xa0m. Lietuvos Respublikos liberal\xc5\xb3 s\xc4\x85j\xc5\xabd\xc5\xbeio narys.'